Във връзка с постъпили Уведомления с вх. № ОВОС-1750/06.08.2021г., вх. № ОВОС-1751/06.08.2021г. и допълнителна информация с вх. № ОВОС-1751-(1)/11.08.2021г. за инвестиционно предложение (ИП): **“Модернизация на животновъден комплекс за отглеждане на кози състояща се в закупуване на технологично оборудване и земеделска техника за отглеждане на животните, изграждане на инсталация за производство на зелени фуражи и на автономна фотоволтаична централа за собствени нужди с инсталирана мощност до 30 kWр и обособяване на мини мандра за производство на козе сирене и кашкавал от козе мляко“** в имот № 235011 в землището на с. Цалапица, м. „Стоевско Брестче“, община Родопи, обл. Пловдив и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение предвижда обособяване на мини мандра и самостоятелно попада в обхвата на т. 7, буква „в“ от приложение № 2 от *Закона за опазване на околната среда* /ЗООС/ и **на основание чл. 93, ал. 1, т. 2** от същия закон инвестиционното предложение подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002086 „Оризище Цалапица“.

Копие на писмото е изпратено до Община Родопи и Кметство с. Цалапица.

Отговорено от РИОСВ-Пловдив на 25.08.2021г.